29.		Oznámenie o predĺženie lehoty
			na podanie daňového priznania k dani k príjmov
			(§ 15 zákona č. 563/2009 Z. z. o správe daní – daňový poriadok)
			(§ 32, § 41 a § 49 zákona č. 595/2003 Z. z. o dani z príjmov)
Mgr. Zuzana Prácna, Domovská 55, Košice, IČO, DIČ, IČ DPH
Daňový úrad KOŠICE
Železničná 25
043 31 Košice
Košice 22. 3. 2022
Vec:		Oznámenie o predĺžení lehoty na podanie daňového priznania k dani z príjmov fyzických osôb
Nadväzne na § 49 ods. 3 zákona o dani z príjmov Vám oznamujem predĺženie lehoty na podanie daňového priznania k dani z príjmov fyzickej osoby za zdaňovacie obdobie roka 2021 do 30. mája 2022. 
Alena Prácna, v.r.
Poznámka k predĺženiu lehoty na podanie daňového priznania k dani z príjmov
Problematiku podania daňového priznania upravujú dva zákony:
•	daňový poriadok v § 15 z procesného hľadiska uplatnené na všetky druhy daňových priznaní podaných podľa osobitných predpisov,
•	zákon o dani z príjmov v § 32, § 41 a § 49 z hmotnoprávneho hľadiska k dani z príjmov.
Podľa § 15 daňového poriadku je daňové priznanie povinný podať každý, komu táto povinnosť vyplýva z osobitných predpisov, alebo ten, koho na to správca dane vyzve. Vo výzve správca dane poučí daňový subjekt o následkoch nepodania daňového priznania.
Ak nebolo podané daňové priznanie v lehote podľa osobitných predpisov, správca dane vyzve daňový subjekt na jeho podanie. Vo výzve správca dane poučí daňový subjekt o následkoch nepodania daňového priznania.
Ak daňový subjekt nepodal daňové priznanie, a to ani na výzvu správcu dane podľa odsekov 1 a 2, správca dane je s účinnosťou od 1. 1. 2022 oprávnený (nemá povinnosť) určiť daň podľa pomôcok; je na rozhodnutí správcu dane, či vykoná daňovú kontrolu alebo miestne zisťovanie. Ak daňový subjekt po doručení oznámenia o začatí určovania dane podľa pomôcok podá daňové priznanie, správca dane ho môže použiť ako pomôcku.
Daňové priznanie sa podáva na tlačive; ak sa daňové priznanie podáva elektronickými prostriedkami, podáva sa v predpísanej forme. Prílohou daňového priznania, ak tak ustanovuje osobitný predpis, sú doklady preukazujúce tvrdenia uvedené v daňovom priznaní.
Podľa § 32 ods. 1 zákona o dani z príjmov je povinný podať daňovník, ktorý je fyzickou osobou, a za zdaňovacie obdobie dosiahol zdaniteľné príjmy presahujúce 50 % sumy nezdaniteľnej časti základu dane platnej pre príslušné zdaňovacie obdobie podľa § 11 ods. 2 písm. a) zákona o dani z príjmov, s výnimkou uvedenou v odseku 4, v ktorom sú uvedené prípady, kedy daňovník nie je povinný podať daňové priznanie, napr. ak má príjmy, z ktorých sa daň vyberá zrážkou podľa § 43 zákona o dani z príjmov, ak má príjmy, ktoré sú od dane oslobodené. 
Podľa § 41 ods. 1 zákona o dani z príjmov je povinný podať daňovník, ktorý je právnickou osobou s výnimkou daňovníka, ktorý nie je založený alebo zriadený na podnikanie a NBS, ak majú príjmy, ktoré nie sú predmetom dane a príjmy, z ktorých sa daň vyberá zrážkou. 
Ust. § 41 zákona o dani z príjmov upravuje aj ďalšie osobitné prípady podania daňového priznania daňovníkom, napr. ak sa daňovník zrušuje s likvidáciou, alebo bez likvidácie, ak bol na daňovníka vyhlásený konkurz.
Lehoty na podanie daňového priznania pre daňovníka, ktorý je fyzickou osobou,, právnickou osobou, ako aj daňovníka nepodnikateľa, ktorý dosiahol v príslušnom zdaňovacom období zdaniteľné príjmy presahujúce 50 % sumy nezdaniteľnej časti základu dane platnej pre príslušné zdaňovacie obdobie podľa § 11 ods. 2 písm. a) zákona o dani z príjmov, upravuje § 49 zákona o dani z príjmov, ktorý upravuje lehoty na podanie prehľadu podľa § 39 ods. 9 písm. a) a hlásenia podľa § 39 ods. 9 písm. b) zákona o dani z príjmov. Daňové priznanie podáva daňovník správcovi dane elektronicky, ak má povinnosť komunikovať so správcom dane len elektronicky nadväzne na § 14 daňového poriadku alebo poštou alebo osobne do podateľne správcu dane, ak ide o osobu, ktorá nie je podnikateľom.
Podľa odseku 2 daňové priznanie alebo hlásenie sa podáva do troch kalendárnych mesiacov po uplynutí zdaňovacieho obdobia, ak tento zákon neustanovuje inak; prehľad sa podáva do konca kalendárneho mesiaca, za predchádzajúci kalendárny mesiac. V lehote na podanie daňového priznania je povinný daňovník, dedič alebo osoba podľa osobitného predpisu daň aj zaplatiť.
Daňovník, ktorému do lehoty na podanie daňového priznania podľa tohto odseku alebo do lehoty podľa odseku 3 správca dane neoznámil číslo účtu správcu dane vedeného pre daňovníka, je povinný daň zaplatiť v lehote do ôsmich dní od doručenia tohto oznámenia, ak mu toto oznámenie bolo doručené po lehote na podanie daňového priznania. Rovnaký postup sa použije, ak za osobu, ktorá nemá do termínu na podanie daňového priznania správcom dane oznámené číslo účtu správcu dane vedeného pre daňovníka, podáva daňové priznanie dedič alebo osoba podľa osobitného predpisu.
Podľa odseku 3 daňovníkovi, ktorý je povinný podať daňové priznanie po uplynutí zdaňovacieho obdobia v lehote podľa odseku 2, sa na základe
a)	oznámenia (bez odôvodnenia) podaného príslušnému správcovi dane do uplynutia lehoty na podanie daňového priznania podľa odseku 2, predlžuje táto lehota najviac o tri celé kalendárne mesiace s výnimkou daňovníka v konkurze alebo v likvidácii; daňovník v oznámení uvedie novú lehotu, ktorou je koniec kalendárneho mesiaca, v ktorej podá daňové priznanie, a v tejto novej lehote je aj daň splatná, 
b)	oznámenia podaného príslušnému správcovi dane do uplynutia lehoty na podanie daňového priznania podľa odseku 2, predlžuje táto lehota najviac o šesť celých kalendárnych mesiacov, ak súčasťou jeho príjmov sú príjmy plynúce zo zdrojov v zahraničí s výnimkou daňovníka v konkurze alebo v likvidácii; daňovník v oznámení uvedie túto skutočnosť a novú lehotu, ktorou je koniec kalendárneho mesiaca, v ktorej podá daňové priznanie a v tejto novej lehote je aj daň splatná, pričom ak v podanom daňovom priznaní daňovník neuvedie príjmy plynúce zo zdrojov v zahraničí, správca dane uplatní postup podľa osobitného predpisu, 
c)	žiadosti daňovníka v konkurze alebo v likvidácii podanej najneskôr 15 dní pred uplynutím lehoty na podanie daňového priznania podľa odseku 2 o predĺženie tejto lehoty môže správcom dane rozhodnutím predĺžiť lehota na podanie daňového priznania podľa odseku 2, najviac o tri kalendárne mesiace, pričom proti rozhodnutiu o predĺžení lehoty na podanie daňového priznania sa nemožno odvolať.

§ 33 zákona č. 595/2003 Z. z. o dani z príjmov
Daňový bonus
(1)	Daňovník, ktorý v zdaňovacom období dosiahol zdaniteľné príjmy podľa § 5 alebo § 6 ods. 1 a 2, si môže uplatniť daňový bonus na každé vyživované dieťa žijúce v domácnosti s daňovníkom, pričom prechodný pobyt dieťaťa mimo domácnosti nemá vplyv na uplatnenie tohto daňového bonusu. Suma daňového bonusu, o ktorú sa znižuje daň, je
a)	50 eur mesačne, ak vyživované dieťa dovŕšilo 15 rokov veku, alebo
b)	100 eur mesačne, ak vyživované dieťa nedovŕšilo 15 rokov veku, a to poslednýkrát za kalendárny mesiac, v ktorom dieťa dovŕši 15 rokov veku; to neplatí, ak sa na vyživované dieťa poskytuje dotácia na podporu výchovy k stravovacím návykom dieťaťa podľa osobitného predpisu.
(2)	Za vyživované dieťa daňovníka, a to vlastné, osvojené, dieťa prevzaté do starostlivosti nahrádzajúcej starostlivosť rodičov na základe rozhodnutia príslušného orgánu a dieťa druhého z manželov, sa považuje nezaopatrené dieťa podľa osobitného predpisu. Za vyživované dieťa daňovníka sa považuje aj plnoleté nezaopatrené dieťa podľa osobitného predpisu.
(3)	Daňovník, ktorý je rodič dieťaťa alebo u ktorého ide vo vzťahu k dieťaťu o starostlivosť nahrádzajúcu starostlivosť rodičov na základe rozhodnutia príslušného orgánu, ak dieťa s ním žije v domácnosti, môže si uplatniť daňový bonus po uplynutí zdaňovacieho obdobia, ak manžel (manželka) tohto dieťaťa nemá za toto zdaňovacie obdobie zdaniteľné príjmy presahujúce sumu podľa § 11 ods. 2 písm. a).
(4)	Ak dieťa (deti) uvedené v odseku 2 vyživujú v domácnosti viacerí daňovníci, môže si daňový bonus uplatniť len jeden z nich. Pri použití ustanovenia odseku 5 môže uplatniť pomernú časť daňového bonusu po časť zdaňovacieho obdobia jeden z daňovníkov na všetky vyživované deti a po zostávajúcu časť druhý z daňovníkov. Ak podmienky na uplatnenie daňového bonusu spĺňa viac daňovníkov a ak sa nedohodnú inak, daňový bonus na všetky vyživované deti sa uplatňuje alebo sa prizná v poradí matka, otec, iná oprávnená osoba.
(5)	Daňovníkovi, ktorý vyživuje dieťa len jeden alebo niekoľko kalendárnych mesiacov v zdaňovacom období, možno znížiť daň alebo preddavky na daň z príjmov podľa § 5 len o sumu ...